CELEX: 62017CN0053
Language: da
Date: 2017-02-02 00:00:00
Title: Sag C-53/17: Anmodning om præjudiciel afgørelse indgivet af Fővárosi Törvényszék (Ungarn) den 2. februar 2017 — Bericap Záródástechnikai Cikkeket Gyártó Bt. mod Nemzetgazdasági Minisztérium

8.5.2017   
            
            
               DA
            
            
               Den Europæiske Unions Tidende
            
            
               C 144/22
            
         Anmodning om præjudiciel afgørelse indgivet af Fővárosi Törvényszék (Ungarn) den 2. februar 2017 — Bericap Záródástechnikai Cikkeket Gyártó Bt. mod Nemzetgazdasági Minisztérium
   (Sag C-53/17)
   (2017/C 144/28)
   Processprog: ungarsk
   
      Den forelæggende ret
   
   Fővárosi Törvényszék
   
      Parter i hovedsagen
   
   
      Sagsøger: Bericap Záródástechnikai Cikkeket Gyártó Bt.
   
      Sagsøgt: Nemzetgazdasági Minisztérium
   
      Præjudicielle spørgsmål
   
   
               1)
            
            
               Skal det underafsnit i artikel 3, stk. 3, i bilag I til Kommissionens forordning (EF) nr. 800/2008 (1) af 6. august 2008, hvorefter »virksomheder, mellem hvilke der via en fysisk person eller en gruppe af fysiske personer, som handler i fællesskab, består en eller flere af disse forbindelser, [også betragtes] som tilknyttede virksomheder, hvis disse virksomheder udøver deres aktiviteter eller en del af deres aktiviteter på det samme relevante marked eller på tilgrænsende markeder«, fortolkes således, at de virksomheder, som udøver deres aktiviteter på det samme marked som medlemmer af en overordnet virksomhedskoncern, der ejes af den samme koncern af ejere, på forhånd og uden, at der tages hensyn til andre omstændigheder, anses for at være indbyrdes »tilknyttede virksomheder«, uden at det er nødvendigt at foretage en detaljeret undersøgelse af, om der faktisk foreligger de i artikel 3, stk. 3, [første afsnit], litra a)-d), omhandlede forbindelser, eller om virksomhedens aktiviteter på det samme marked udøves i fællesskab,
            
         
               2)
            
            
               eller skal det nævnte afsnit fortolkes således, at det blandt de virksomheder, som udøver deres aktiviteter på det samme marked som medlemmer af en virksomhedskoncern, der ejes af den samme koncern af ejere, alene er dem, med hensyn til hvilke en af de i artikel 3, stk. 3, [første afsnit], litra a)-d), omhandlede forbindelser kan fastslås, som anses for at være »tilknyttede virksomheder«?
            
         
      (1)  Kommissionens forordning (EF) nr. 800/2008 af 6.8.2008 om visse former for støttes forenelighed med fællesmarkedet i henhold til traktatens artikel 87 og 88 (Generel gruppefritagelsesforordning) (EØS-relevant tekst) (EUT 2008, L 214, s. 3).